Copa Libertadores

CONMEBOL Libertadores, zināms arī vienkārši kā Copa Libertadores de América un sākotnēji kā Copa Campeones de América (Amerikas čempionu kauss), ir ikgadējs starptautisks futbola klubu turnīrs, kuru kopš 1960. gada organizē CONMEBOL. Tas ir prestižākais klubu turnīrs Dienvidamerikā un viens no plašāk pārraidītajiem turnīriem pasaulē — to translē 135 valstīs. Turnīrs nosaukts Dienvidamerikas atbrīvošanas karu līderu vārdā — Libertadores (portugāļu un spāņu valodā - atbrīvotāji).


Turnīram laika gaitā ir bijuši dažādi formāti. Sākotnēji piedalīties varēja tikai Dienvidamerikas līgu čempioni. 1966. gadā tiem pievienojās arī vairāku līgu vicečempioni; 1998. gadā pievienojās Meksikas komandas. Šobrīd turnīrā piedalās vismaz pa trim klubiem no katras valsts, bet no Argentīnas un Brazīlijas piedalās pa piecām komandām. Tradicionāli vienmēr ir izmantota grupu turnīra fāze, bet komandu skaits grupās ir vairākas reizes mainījies.

Turnīrs sastāv no sešām kārtām. Šībrīža formātā spēles sākas februāra sākumā ar pirmo kārtu. Sešas uzvarētājkomandas no pirmās kārtas pievienojas 26 komandām otrajā kārtā, kurā ir astoņas grupas pa četrām komandām. Astoņi grupu uzvarētāji un astoņi otro vietu ieguvēji iekļūst pēdējās četrās kārtās, kur spēles notiek pēc izslēgšanas principa. Tās noslēdzas ar fināliem, kuri notiek periodā no jūnija līdz augustam. Copa Libertadores uzvarētājs var piedalīties vēl divos turnīros: FIFA Klubu Pasaules kausā un Recopa Sudamericana.

Pašreizējie (2024) turnīra čempioni ir Brazīlijas klubs Botafogo, kas 2024. gadā uzvarēja pirmo reizi. 2023. gadā turnīra čempioni bija Brazīlijas klubs Fluminense, kas 2023. gadā arī uzvarēja pirmo reizi. Veiksmīgākais klubs šajā turnīrā ar septiņiem tituliem ir Argentīnas klubs Independiente. Argentīnas klubi kopumā ir ieguviši visvairāk titulu — 25, bet no Brazīlijas nāk visvairāk dažādo uzvarētājkomandu — pavisam turnīrā uzvarējušas ir 11 Brazīlijas komandas. Kausu ir ieguvušas 26 dažādas komandas un divus gadus pēc kārtas to ir paveikušas sešas komandas, pēdējoreiz Boca Juniors 2001. gadā.

 Rekordi un statistika 
 Uzvarētāji un finālisti 
+Klubu sniegums Copa Libertadores turnīrāKlubsTituliFinālistiUzvarētā sezonaSezonas finālisti Independiente701964, 1965, 1972, 1973, 1974, 1975, 1984 Boca Juniors661977, 1978, 2000, 2001, 2003, 20071963, 1979, 2004, 2012, 2018, 2023 Peñarol551960, 1961, 1966, 1982, 19871962, 1965, 1970, 1983, 2011 River Plate431986, 1996, 2015, 20181966, 1976, 2019 Estudiantes411968, 1969, 1970, 20091971 Olimpia341979, 1990, 20021960, 1989, 1991, 2013 Nacional331971, 1980, 19881964, 1967, 1969 São Paulo331992, 1993, 20051974, 1994, 2006 Palmeiras331999, 2020, 20211961, 1968, 2000 Santos321962, 1963, 20112003, 2020 Grêmio321983, 1995, 20171984, 2007 Flamengo311981, 2019, 20222021 Cruzeiro221976, 19971977, 2009 Internacional212006, 20101980 Atlético Nacional211989, 20161995 Colo-Colo1119911973 Atlético Mineiro1120132024 Fluminense1120232008 Racing101967— Argentinos Juniors101985— Vélez Sársfield101994— Vasco da Gama101998 Once Caldas102004— LDU Quito102008— Corinthians102012— San Lorenzo102014— Botafogo102024— América de Cali04—1985, 1986, 1987, 1996 Cobreloa02—1981, 1982 Newell's Old Boys02—1988, 1992 Barcelona02—1990, 1998 Deportivo Cali02—1978, 1999 Athletico Paranaense02—2005, 2022 Universitario01—1972 Unión Española01—1975 Universidad Católica01—1993 Sporting Cristal01—1997 Cruz Azul01—2001 São Caetano01—2002  Guadalajara01—2010 Nacional01—2014 UANL01—2015 Independiente del Valle01—2016 Lanús01—2017

 Atsauces 

 Ārējās saites 
 Copa Libertadores on the RSSSF
 Conmebol Libertadores news  at Fox Sports Mexico 
 Copa Libertadores news at ESPN 
 Copa Libertadores  at Univision 
 Copa Libertadores  at worldfootball.net 

Kategorija:Starptautiskās klubu futbola sacensības
Kategorija:Futbols Dienvidamerikā